James Tissot

**James Tissot** (født 15. oktober 1836 i Nantes i Frankrike, død 8. august 1902 i Chenecey-Buillon i Doubs), født** Jacques-Joseph Tissot**, var en fransk kunstmaler og illustratør. Han er kjent for sjangermalerier og portretter fra sosieteten. Senere malte han en stor mengde religiøse motiver hentet fra fortellingene i *[[Bibelen]]*.

## Liv og arbeid
### Bakgrunn

Jacques-Joseph Tissot ble født i den franske havnebyen Nantes som sønn av Marcel Théodore Tissot, en fremgangsrik forretningsinnehaversom solgte draperier. Familien hadde sine røtter i Franche-Comté (landsbyene Maîche og Trévillers, tett på grensen til Sveits) men faren flyttet til kysten, til Nantes.

Jacques-Joseph gikk på en internatskole drevet av jesuittordenen. Men det var til Paris han søkte i 1856 for å følge sin kunstinteresse og lære seg maleri. 

Han lærte malerkunst ved École des Beaux-Arts i Paris under Jean Auguste Dominique Ingres, Hippolyte Flandrin og Louis Lamothe. Som student traff han også den unge amerikanske maler James McNiell Whistler og ble venn med impresjonisten Edgar Degas. Det var på denne tid han begynte å benytte det engelske navnet *James*, for å tiltrekke seg oppmerksomhet.

### Malerkarriere
Han debuterte ved Parissalongen 23 år gammel. Han malte til å begynne med djangermotiver fra middelalderen, påvirket av Henri Leys, og i 1861 oppviste han *Fausts og Gretchens møte* som ble oppkjøpt av staten til Luxemburgmuseet. I 1860-årene reiste Tissot utenlands en del, til Italia og i 1862 til London, der han to år senere stilte ut på Royal Academy. Han slo også over på en ny retning, og avbildet istedet samtidens kvinner og fornøyelseslivet, og intresserte seg også for japonismen I 1869 laget han karikaturer for tidskriftet ''Vanity Fair'', blant annet av Frederic Leighton.
 
Tissot kjempet i den fransk-prøyssiske krigen. Mistenkt for å være en *communard*, en som støttet Pariskommunen, flyktet han til London. Her studerte han gravering hos Seymour Haden, og tegnet igjen karikaturer for *Vanity Fair*. Påvirket av Édouard Manet og Alfred Stevens malte Tissot portretter og sjangerbilder med motiv fra sosieteten. 

På midten av 1870-årene traff Tissot Kathleen Newton, en fraskilt irsk kvinne. Hun ble hans modell og hans livs kjærlighet. Det var relativt vanlig at kunstnere hadde elskerinner, men i Tissots tilfelle førte det til problemer ettersom han levde åpent med Newton i et utenomekteskapelig forhold. Han fortsatte trass i dette å bo med henne, og hennes to barn bodde hos hennes søster. Newton syntes i mange av hans malerier fra denne periode, men i slutten av årtiet ble hun rammet av tuberkulose. Tissot var henne hengiven, men de giftet seg aldri, det var formodentlig ford de begge var katolikker. I 1882 begikk den da svært syke Kathleen Newton selvmord, og en uke senere forlot Tissot sitt hjem i St John's Wood og kom aldri tilbake. Huset ble senere kjøpt av kunstneren Lawrence Alma-Tadema.

Han vendte tilbake til Paris og fortsatte til å begynne med samme motiver som i London, societet og vakre kvinner, og i 1885 gjorde han en serie studier han kalte *La Femme à Paris*. 

Senere fikk han imidlertid en religiøs oppvåknelse og reiste plutselig til Palestina. I 1895 i Paris stilte han ut 350 tegninger av scener fra Jesu liv, og de ble senere også vist i London. Han fortsatte så med scener fra Det gamle testamente. De bibelske motivene forsøkte han å fremstille så troverdig og realistisk som mulig. Han men døde under arbeidet med de gammeltestamentlige motiver, ved det franske klosteret i Buillon i Doubs.

## Galleri

Fil:La femme Préhistorique.JPG|*La femme Préhistorique*
Fil:James Tissot - The Circle of the Rue Royale - Google Art Project.jpg|*Le Balcon du Cercle de la rue Royale (The Circle of the Rue Royale)*, 1868
Fil:Tissot Railway Carriage.jpg|*Gentleman in a Railway Carriage*, 1872
Fil:James Tissot - Le rendez vous secret.JPG|*Le rendez vous secret*
Fil:James Tissot - A Little Nimrod.jpg|*A Little [[Nimrod]]*, ca. 1882
Fil:James Tissot - Kathleen Newton In An Armchair.jpg|*Kathleen Newton In An Armchair*
Fil:James Tissot - Hush!.jpg|*Hush!*
Fil:James Tissot - Seaside.jpg|*Seaside*
Fil:James Tissot - On the Thames.jpg|*On [[the Thames]]*
Fil:James Tissot - La Partie carrée.jpg|*La partie carrée*
Fil:Tissot lilacs 1875.jpg|*Lilacs*, 1875
Fil:Major-General The Hon. James MacDonald large.jpg|*Major-General The Hon. James MacDonald*, illustrasjon til *[[Vanity Fair]]* 1876
Fil:James Tissot - The Gallery of HMS Calcutta (Portsmouth).jpg|*The Gallery of H.M.S. 'Calcutta' (Portsmouth)*, 1877
Fil:Tissot Newton Parasol.jpg|*Mrs. Newton with a Parasol*, ca. 1879
Fil:Tissot Mersey.jpg|*Goodbye, on the Mersey*, 1881
Fil:Tissot Garden Bench.jpg|*The Garden Bench*, 1882
Fil:Tissot bridesmaid.jpg|*The Bridesmaid*, 1883-83
Fil:Tissot MN.jpg|*Portrait of Mrs Newton*, etsning og koldnål, 1876
Fil:James Tissot - Pape à Jerusalem.JPG|*Pape à Jerusalem*
Fil:James Tissot - Captain Frederick Gustavus Burnaby.jpg|*Captain Frederick Gustavus Burnaby*
Fil:Cain leadeth abel to death tissot.jpg|«Kain leder sin bror, Abel, i døden» (*Cain leadeth Abel to death*)
Fil:Tissot The Chaldees Destroy the Brazen Sea.jpg|*[[Kaldea|Kaldeerne]] ødelegger [[Det støpte hav]]*, ca. 1900.


## Referanser


## Litteratur
* Cyrille Sciama: *James Tissot et ses maîtres*. Somogy Édition d’Art, Paris 2005, ISBN 2-85056-923-2.
* Nancy Rose Marshall, Malcolm Warner: *James Tissot: Victorian life, modern love*. Yale University Press, New Haven 1999, ISBN 0-300-08173-1.
* Christopher Wood: *Tissot*. Weidenfeld and Nicolson, London 1986, ISBN 0-297-78930-9.

## Eksterne lenker
*